كمل معي اتنين وسبعين عشان في مشكلة كبيرة جاية دلوقتي ركزوا معي في اخر اتنين وسبعين وتلك الجنة التي اورثتموها بما كنتم تعملون ايه بما كنتم تعملون هو انت مش قلت لنا اننا بندخل الجنة برحمة ربنا علشان النبي صلى الله عليه وسلم قال لا يدخل احدكم الجنة
بعمله. قالوا ولا انت يا رسول الله؟ قال ولا انا الا ان يتغمدني الله برحمته. او كما قال طب هو الكلام ده الحديث ده مش بيتعارض مع الاية اتنين وسبعين اللي بتقول وتلك الجنة التي آآ اورثتموها وتلك الجنة التي اورثتموها بما كنتم
تعملون يعني دخلتوا بسبب اعمالكم هنا بقى منكرين السنة هايصين بالاية ويقول لك بس. مسكنا تضارب بين القرآن والسنة. لا يمكن النبي يقول كلام مخالف للقرآن. طبعا صحيح النبي لا يمكن يخالف القرآن
ولكن هنا اي عاقل في الدنيا بيعمل ما يسمى بالتوفيق بين النصوص قبل ما يعترض ويقول فيه فيه تضارب بها النصوص بتكمل بعض طيب ما هو احنا عارفين احنا عارفين ان صفة المؤمنين اللي هيدخلوا الجنة ربنا قال ايه؟ الذين امنوا وعملوا الصالحات. اهو وعملوا الصالحات
ما حدش انكر ان عمل الصالحات مهمة عشان دخول الجنة ابدا النبي عليه الصلاة والسلام كلامه لما يقول لا يدخل احدكم الجنة بعمله ده مش مخالف له اهمية العمل الصالح من اجل دخول الجنة. ازاي
على فكرة عقيدة البروتستانت انه لو واحد ان الجنة الناس تدخلها بالايمان فقط كنت في سنة الفين وتلاتة في الجامعة الامريكية في واشنطن ديسي كان فيه منازرة بيني وبين قس بروتستانتي
اذا انجيليكل هو اسمه جيري حاجة والله ما شائف جيري فاينز او حاجة كده يعني مش فاكر قال ايه اللي يعمل العمل الصالح بنية انه يدخله الجنة فهذا اثم في حد ذاته. دي معصية في حد ذاتها
بمجرد ايمانك بالمسيح مخلص شخصي لحياتك انت نجوت ودخلت الفردوس انما في الاسلام لأ انت تؤمن وتقول لا اله الا الله وبرضو ممكن تدخل النار لو ما عملتش العمل الصالح
لان عندنا مفهوم الخلاص اللي اسمه مفهوم الخلاص عند المسيحيين. عندنا احنا اسمه آآ آآ دخول الجنة ان ربنا يرضى عنك وتدخل الجنة دي النجاة في الاخرة هو طير بيطير بجناحين
بجناح واحد هيقع مش هيطير الجناح الاول الايمان الذين امنوا الجناح التاني العمل الصالح وعملوا الصالحات ايمان لوحده ما يكفيش عمل صالح بدون ايمان برضو ما يكفيش يبقى الايمان مهم
لكنه لا يكفي زي ما كده ودايما اقول زي الجماعة بتوع الرياضيات اللي هم بيقولوا ايه الناس الساري باتنصب فيشيت هو مهم لازم لكنه غير كافي لانك مهما عملت من عمل صالح
اعمالك الصالحة كلها لن تكفي شكر نعمة واحدة ما فيش عمل كفاية ممكن تعمله يدخلك الجنة فانت لازم تعمل الصالحات علشان ربنا يرحمك علشان تدخل الجنة بس بما كنتم وتلك الجنة التي اورثتموها بما كنتم تعملون. انت لازم تبقى من الذين امنوا وعملوا الصالحات عشان
ربنا يرحمك عشان تدخل الجنة برحمة ربنا. فما فيش تعارض ما فيش ابدا اي مخالفة